АҞӘА, абҵара 8 — Sputnik. Хынтәуп Даниель Ортега Никарагуа апрезидентс далырхуеижьҭеи. Абри атәы аанацҳауеит РИА Новости, амаҵзура Франс Пресс адыррақәа ҵаҵӷәыс иҟаҵаны.
99,8% абыжьқәа рыԥхьаӡараан ишьақәыргылан 72,5% алхыҩцәа Даниель Ортего ибжьы ширҭаз, иаанхаз 15% рыбжьы ирҭеит Максимино Родригес. Амаҵзура иаԥхьаӡоит апрезидент ихаҭыԥуаҩыс дҟалоит ҳәа Даниель Ортего иԥшәмаԥҳәыс Росарио Мурильо.
Алхрақәа мҩаԥысит ииасыз амҽышазы. Иреиҳаӡоу алхратә хеилак адыррақәа рыла атәыла ахадас аҟаларазы иқәгылан фҩык акандидатцәа.
Даниель Ортега раԥхьаӡа акәны Никарагуа апрезидентс далхын 1985 шықәса рзы.